ແພດບໍ່ມີພົມແດນ ກ່າວວ່າ ພວກກູ້ໄພ ຊ່ອຍຜູ້ບາດເຈັບ 3 ຄົນ ຈາກໂຮງໝໍ ທີ່ຖືກໂຈມຕີ
ອົງການແພດບໍ່ມີພົມແດນ ກ່າວໃນວັນອັງຄານນີ້ວ່າ ຕົນມີພະນັກງານ 25 ຄົນ ພວມເຮັດວຽກ ຢູ່ທີ່ໂຮງໝໍ ເວລາການໂຈມຕີ ເກີດຂຶ້ນ ທີ່ເຮັດໃຫ້ 11 ຄົນ ເສຍຊີວິດ.
ອົງການແພດບໍ່ມີພົມແດນຫຼື MSF ກ່າວໃນວັນພຸດມື້ນີ້ວ່າ ພວກ ກູ້ໄພ ໄດ້ຊ່ອຍເອົາ 3 ຄົນ ທີ່ໄດ້ຮັບບາດເຈັບ ອອກມາຈາກຊາກ ຫັກພັງຂອງໂຮງໝໍຢູ່ໃນພາກເໜືອຂອງຊີເຣຍ ທີ່ໄດ້ຖືກທຳລາຍ ໂດຍການໂຈມຕີທາງອາກາດ ອົງການ MSF ໄດ້ສົ່ງຂໍ້ຄວາມຜ່ານທາງ Twitter ວ່າ ການປະຕິ ບັດງານ ເພື່ອຊອກຄົ້ນຫາ ໃນບໍລິເວນທີ່ເກີດເຫດ ຢູ່ແຂວງ Idlib ຍັງດຳເນີນຕໍ່ໄປ ອົງການ MSF ກ່າວໃນວັນອັງຄານວານນີ້ວ່າ ພະນັກງານຂອງຕົນ 25 ຄົນຢູ່ທີ່ໂຮງໝໍດັ່ງກ່າວໃນເວລາທີ່ເກີດການໂຈມຕີໃນມື້ວັນຈັນ ແລ້ວ ທີ່ມີການຢືນຢັນວ່າ 11 ຄົນໄດ້ເສຍຊີວິດໄປນັ້ນ ພວກທີ່ເສຍຊີວິດແມ່ນຮວມທັງພະນັກ ງານ 5 ຄົນ ຄົນເຈັບ 5 ຄົນ ແລະຜູ້ໃຫ້ການປິ່ນປົວອີກນຶ່ງຄົນ ໃຜເປັນຜູ້ຮັບຜິດຊອບໃນການໂຈມຕີຄັ້ງນີ້ ຍັງບໍ່ທັນເປັນທີ່ຈະແຈ້ງເທື່ອແລະພາໃຫ້ມີການ ກ່າວຫາຊຶ່ງກັນແລະກັນ ພ້ອມທັງການກ່າວປະຕິເສດ ທ່ານ Peter Cook ໂຄສົກຂອງທຳນຽບຫ້າແຈ ກ່າວຕໍ່ພວກນັກຂ່າວ ໃນວັນອັງຄານວານ ນີ້ວ່າ ເຮືອບິນຂອງກຳລັງປະສົມ ພາຍໃຕ້ການນຳພາຂອງສະຫະລັດທີ່ຖິ້ມລະເບີດໂຈມຕີ ໃສ່ກຸ່ມລັດອິສລາມ ຢູ່ໃນຊີເຣຍນັ້ນ ບໍ່ໄດ້ພົວພັນກັບເລື້ອງນີ້ ທ່ານ Cook ກ່າວວ່າ ມັນຈຳເປັນຈະຕ້ອງໄດ້ມີການຊັ່ງຊາຕີລາຄາຢ່າງລະມັດລະວັງຈາກ ຜູ້ຄົນທີ່ຢູ່ທາງພາກພື້ນດິນ ຂ້າພະເຈົ້າຮູ້ດີວ່າ ມັນມີຄຳຖາມກ່ຽວກັບກິດຈະການຂອງຣັດ ເຊຍຢູ່ໃນຂົງເຂດແຕ່ຂ້າພະເຈົ້າຍັງບໍ່ສາມາດກ່າວໄດ້ຢ່າງສະເພາະເຈາະຈົງວ່າຜູ້ໃດເປັນ ຜູ້ຮັບຜິດຊອບໂດຍກົງ ຣັດເຊຍກໍເຊັ່ນດຽວກັນ ໄດ້ປະຕິເສດວ່າ ກຳລັງຂອງຕົນບໍ່ໄດ້ຢູ່ເບື້ອງຫລັງການ ໂຈມຕີໃນ ຄັ້ງນີ້